BASES DO DESFILE DE CARROZAS E COMPARSAS PARA O ENTROIDO 2019
ADMINISTRACIÓN LOCAL — Municipal — Ponteareas (Outros documentos, notificacións e informacións públicas, 07/02/2019)

Faise público para xerar coñecemento que por Resolución da Alcaldía, de data 28 de xaneiro de 2019, aprobáronse as bases para: Polo que se expoñen ao público para que os interesados poidan presentar solicitudes a partir do día seguinte da publicación, ata o día 27 de febreiro ás 14,00 h. As bases e os formularios pódense consultar na páxina web do Concello (ponteareas. gal) no apartado de Cultura. O Concello de Ponteareas, no seu afán por fomentar e preservar os nosos sinais de identidade, convoca a participación no entroido 2019 atendendo as seguintes bases: 1.—Poderán participar neste concurso todas as asociacións culturais, deportivas, etc. así como todos os grupos ou colectivos interesados en participar e divertirse nas festas do Entroido.2.—As asociacións e colectivos interesados en participar terán que presentar por Rexistro de entrada. A solicitude, exenta de taxas, irá acompañada da seguinte documentación: A inscrición realizarase segundo o modelo que se lle facilitará no departamento de cultura (departamentocultura@ponteareas. es) e nela debe figurar: 3.—Establécese un límite máximo de 15 comparsas participantes. Os premios e axudas recollidas nestas bases, serán por un importe máximo de 12.000,00 euros que se concederán con cargo a partida 33000/48000 do orzamento municipal do ano 2019. A inscrición pecharase no momento de esgotar o orzamento asignado en función do número de participantes de cada comparsa.4.—O prazo de inscrición comeza ao día seguinte da publicación das seguintes bases e finalizará o 27 de febreiro ás 14:00 horas.5.—En caso de rexistrarse máis comparsas que as fixadas, darase preferencia as do termo municipal de Ponteareas; e dentro destas as que veñan acompañadas de carroza.6.—Cada comparsa deberá contar cun mínimo de 25 membros para poder optar as mencións e gratificación en concepto de participación. O Concello establece unha axuda por participación para cada comparsa, sempre que participe os tres días sinalados, por importe en función do número de participantes: 7.—O xurado estará integrado por cinco persoas representantes de diferentes ámbitos económicos, sociais e culturais e un traballador do Departamento de Cultura con voz e sen voto quen levantará acta da decisión do xurado.8.—Outorgarase cinta ou diploma e trofeo as comparsas atendendo a: O xurado valorará os diferentes aspectos dando unha puntuación do 1 ata o 5 e poderá declarar deserto calquera das anteriores mencións. O fallo do xurado será inapelable e adoptarase por maioría simple.9.—Os días de desfile fixados serán, o domingo e o martes de entroido e o mércores do enterro da sardiña. Para ter dereito ao cobro das cantidades fixadas por participar, cada comparsa comprométese a asistir aos desfiles e actos programados o domingo, o martes de entroido e o mércores no enterro da sardiña. O cómputo de participantes realizarase o domingo e o martes tanto ao principio como durante o desfile. O martes poderá reducirse o número de participantes de cada comparsa ata un máximo dun dez por cento. O mércores deberán participar no Enterro da sardiña un mínimo do vinte e cinco por cento de cada comparsa. En caso de que as comparsas non acheguen ese mínimo de participantes descontaráselles un vinte e cinco por cento da asignación. As comparsas que asistan ao desfile só o domingo ou o martes, unicamente percibirán 200 euros en concepto de participación.10.—Poderán interpretar as súas coplas nun escenario habilitado para estas actividades na Praza Maior. En función do número de comparsas e grupos inscritos, a organización poderá establecer un tempo máximo por comparsa para a interpretación das coplas.11.—As comparsas participantes que procedan de fóra do casco urbano, terán que ter preparadas as carrozas ás 12:00 horas do día anterior á celebración do primeiro desfile para facilitar o seu traslado. En caso de mal tempo, a organización comunicará a decisión de suspender o desfile dúas horas antes da hora fixada de saída e comunicárase por washapp ao teléfono do representante que figure na solicitiude presentada por rexistro de entrada e se difundirá no facebook do departamento de cultura.12.—Calquera cuestión non contemplada nas presentes bases será resolta segundo o criterio da organización, sen que esta esté obrigada a comunicalo previamente. A participación neste concurso supón a aceptación das presentes bases. Ponteareas, asinado electrónicamente.